"اختاروا الطريقة الافضل التي تستطيعون من خلالها ان تخدموا بغداد"
حيدر من الفريق اللوجستي عمري ٢٨ سنة, بكالوريوس علوم سياسية
تعرفت على المهرجان عن طريق الصدفة وحضرت احد الاجتماعات كضيف مو متطوع
بعدها تطوعت ضمن فريق اللوجستيات, شاركت بالمهرجان منذ سنة 2015
المهرجان بالنسبة الي متنفس اكدر اعيش من خلاله كلشي مكدرنا نعيشه بمجتمعنا بالسنوات السابقة من سلام وعمل ومشاركة بأعمال اطور صورة بغداد
حاولت اقدم شي لبغداد بطرق هواية لكن مهرجان بغداد دار السلام كان بالنسبة الي الطريقة الصحيحة علمود اقدم شي لبغداد
واعادة اسم بغداد دار للسلام
المهرجان يوفر المساحة الواسعة للشباب بمختلف المواهب يطورون قدراتهم وامكانياتهم
تعرضت لانتقادات هواية منها انتقادات بالعمل ومن المجتمع واجهتها بطريقة سهلة
شرحت لكل شخص انتقدني ليش اشترك بهذا المهرجان وهدفنا الاساسي وبالتالي ماكو انسان ميحب يعم السلام لمدينته
المهرجان غيرني للاحسن من كل النواحي
احب اكوله لكل الشباب اختاروا الطريقة الافضل التي تستطيعون من خلالها ان تخدموا بغداد
السلام يبدأ من داخلنا
خليكم مؤمنين بالسلام و راح نكدر نلكاه بشوارع بغداد وكل العراق
Media Team 2017